Լետիցիա Քայ

**Լետիցիա Քայ** (), ֆեմինիստ նկարչուհի, իր մազերից քանդակներ է ստեղծել և շատերը համարում են բնական մազերի շարժման առաջնորդ։

## Կենսագրություն
Ծնվել է 1996 թվականին, մեծացել է Աբիջանում։ Ծնողներն ամուսնալուծվել են, երբ նա փոքր էր։ Բիզնեսի կառավարման աստիճան է ստացել Յամուսուկրո քաղաքի Ֆելիքս Ուֆուե-Բուանյիի ազգային պոլիտեխնիկական ինստիտուտից։ Ավարտելուց հետո Քայը որոշել է զբաղվել արվեստով, այլ ոչ թե բիզնեսով, և սկսել է ինքնուրույն սովորել կարել՝ նորաձևության ոլորտում կարիերա սկսելու մտադրությամբ։

Երբ Քայը սկսել է մազաթափվել 16 տարեկանում, սկսել է հետաքրքրվել ամերիկյան բնական մազերի շարժմամբ։ Նա նշել է, որ «չնայած սևամորթ կանանցով լի երկրում ապրելուն», նա երբեք չէր տեսել բնական մազերով սևամորթ կնոջ։

## Կարերիա
2016 թվականին, Ֆեյսբուքյան էջերից մեկում տեսնելով քսաներորդ դարի նախագաղութային աֆրիկացի կանանց լուսանկարների ալբոմ, Քայը ոգեշնչվել է և իր մազերը ձևավորել է ներկայացված կանանց նման։ Նա իր քանդակները հրապարակել է Instagram-ում։ Այլ սևամորթ կանանց դրական արձագանքից ոգեշնչվելով՝  շարունակել է պարբերաբար հրապարակել մազերի քանդակներ։ 2017 թվականին, նրա քանդակներից մեկի լայնորեն տարածվելուց հետո, Քիին սկսեցին դիմել միջազգային ամսագրերը։

2017 թվականին Քայը իրազմակերպել է իր «Ky Braids» աշխատարան–վորկշոփը առաջին՝ արվեստի այս ձևը այլոց սովորեցնելու համար։

Հաջորդել է երաժշտական համագործակցություն Դի'Ջայի հետ, ում մազերը նա ծածկել է հիմբա կանանց մազերից ոգեշնչված տպագիր մոմե կտորով։ՔայնՔայը իր նորաձևության ապրանքանիշը գործարկել է 2018 թվականին։ Այն կոչվում է «Kystroy» և նպատակ է ունեցել լինել ներառական, օրինակ՝ մարմնի նկատմամբ դրական վերաբերմունք ունեցող, հագուստի չափսերը նկարագրելու համար։

Քայի աշխատանքները ներկայացվել են 2022 թվականի Վենետիկի բիենալեում՝ Ivory Coast Pavilion տաղավարում։

Նույն թվականին LIS10 պատկերասրահը Արեցոյում ներկայացրել է նրա առաջին անհատական ցուցահանդեսը՝ «Empow’Hair»-ը, ինչպես նաև Մարկո Ռամբալդիի ինստալյացիան։

Քայը ներկայացվել է Lis10 պատկերասրահում՝ Արեցոյում և Փարիզում։

## Ոճ և մեթոդ
Քայի բնորոշ ոճը քանդակներ ստեղծելն է մետաղալարից, թելից և դռեդլոկներից, որոնք երկարացվում են նրա բնական մազերի մեջ հյուսված։ Քանդակները պատրաստվում են, մինչդեռ այդ երկարացումները ամրացված են նրա բնական մազերին։ Այս ոճը Քին անվանել է Ky Concept, որը արտահայտում է նրա ստեղծագործականությունը և նրա քաղաքականությունը։

Յուրաքանչյուր քանդակի ստեղծման համար պահանջվում է քսան րոպեից մինչև վեց ժամ։ Նրա քանդակագործական մազերի արվեստի առաջին տարբերակը ներառում էր հյուսերը փաթաթելը աֆրիկյան մոմե նախշերով։

## Ակտիվիզմ
Ժամանակի ընթացքում Քայի քանդակները դարձել են ավելի քաղաքական։ 2017 թվականին նա օգտագործել է իր սոցիալական ցանցերի հարթակը՝ իրազեկությունը բարձրացնելու համար։ Ստեղծագործություններից մեկը պատկերում էր մի տղամարդու, որը բարձրացնում էր կնոջ հյուսերից քանդակված կիսաշրջազգեստը։ Նույն թվականին նա ստեղծել է մի այլ գործ, որը ցույց էր տալիս իր բարակ թևի ուռուցիկ մկանները՝ նպատակ ունենալով ուշադրություն հրավիրել բուլինգի (հոգեբանական/ֆիզիկական ճնշում) վրա, որը կարող էր պատճառված լինել մանկության տարիներին, ինչն բախվել էր Քայը։

Սեռական ճնշումը Քայի արվեստում կրկնվող թեմա է. նա քանդակներ է ստեղծել ի նշան կրծքերի հարթեցման, կանանց սեռական օրգանների խեղման և ամերիկյան աբորտների օրենքների դեմ։ Քայը սա նշել է որպես արևմտյան և աֆրիկացի ֆեմինիստների միջև լարվածության աղբյուր՝ ասելով, որ չնայած նա հարգում է արևմտյան ֆեմինիստական տեսանկյունը, «որպես աֆրիկացի արվեստագետ և ֆեմինիստ, ես պարտականություն ունեմ բարձրաձայնել իմ տեսակետը, որը չափազանց հաճախ լռեցվում և մոռացվում է»։

Միջազգային ավելի մեծ ուշադրություն գրավելուց հետո Քայը սկսել է իր արվեստում ավելի շատ ռասայի մասին ուղերձներ ներառել։ Նա նշել է, որ չնայած նախկինում ցանկություն է զգացել փոխել իր մաշկի գույնը և աֆրիկյան դիմագծերը, սակայն իր բնական մազերի ընդունումը նրան դրդել է հետագայում ընդունել նաև այլ աֆրիկյան դիմագծերը։ Սա խթանող գործոն է եղել բնական մազերի վրա կենտրոնացած արվեստ ստեղծելու համար։

Քայը ճանաչել են որպես բնական մազերի շարժման առաջատար դեմք։

## Ֆիլմագրություն

## Մրցանակներ
2018 թվականին Քայն ընտրվել է որպես լավագույն քսան երիտասարդներից մեկը՝ «On the Rise Côte d'Ivoire» ծրագրի համար, որը վարում է L'Association des Conseils en Lobbying et Affaires Publiques de Côte d'Ivoire (ACLAP-CI)-ն։ Նույն թվականին նա ընտրվել է որպես Prix Jeunesse Francophone 3535-ի երեսունհինգ ազդեցիկ երիտասարդներից մեկը։

2019 թվականին Paper ամսագիրը Քային ընդգրկել է «2019 թվականի կառավարումը ստանձնող 100 լավագույն մարդկանց» ցանկում։ Այդ տարվա վերջում նա պայմանագիր է ստացել Elite Model մրցույթից՝ TikTok-ի հետ համագործակցությամբ։

## Ծանոթագրություններ


## Արտաքին հղումներ
*Laetitia Ky's Instagram
*Laetitia Ky's Youtube channel

Կատեգորիա:Ֆեմինիստ արվեստագետներ
Կատեգորիա:Կոտ դ'Իվուարցի արվեստագետներ
Կատեգորիա:Կոտ դ'Իվուարցի կանայք
Կատեգորիա:Կին քանդակագործներ
Կատեգորիա:Կոտ դ'Իվուարցի դերասաններ
Կատեգորիա:Կանանց իրավունքների իրավապաշտպաններ